APSTIPRINĀTS

SIA „SALTAVOTS” iepirkuma komisijas

2019. gada 31. maijā sēdē

SIA „SALTAVOTS”

TIRGUS IZPĒTES

**„Ūdensvada beztranšeju izbūves būvdarbi Stacijas, Allažu un R.Blaumaņa ielu posmos”**

(tirgus izpētes identifikācijas Nr. SA 2019 10)

nolikums

Sigulda 2019

Saturs

[Saturs 2](#_Toc511216080)

[1. Tirgus izpētes mērķis 3](#_Toc511216081)

[2. Pasūtītājs 3](#_Toc511216082)

[3. Pretendents 3](#_Toc511216083)

[4. Papildus informācijas saņemšana par tirgus izpēti 3](#_Toc511216084)

[5. Tirgus izpētes termiņi 4](#_Toc511216085)

[6. Iepirkuma priekšmeta raksturojums 4](#_Toc511216086)

[7. Piedāvājuma iesniegšana tirgus izpētei 4](#_Toc511216087)

[8. Pretendenta kvalifikācijas prasības 5](#_Toc511216088)

[9. Nosacījumi dalībai tirgus izpētē 5](#_Toc511216089)

[10. Iesniedzamie dokumenti 6](#_Toc511216090)

[11. Piedāvājumu izvērtēšana 7](#_Toc511216091)

[12. Būvdarbu līgums 8](#_Toc511216092)

[13. Piedāvājumu atvēršanas sanāksme 8](#_Toc511216093)

[14. Komisijas tiesības un pienākumi 8](#_Toc511216094)

[15. Pretendenta tiesības un pienākumi 9](#_Toc511216095)

[1. pielikums 10](#_Toc511216096)

[2. pielikums 11](#_Toc511216097)2

[3. pielikums 14](#_Toc511216098)

[4. pielikums 15](#_Toc511216099)

[5. pielikums 16](#_Toc511216100)

1. Tirgus izpētes mērķis
   1. Tirgus izpētes mērķis ir noteikt saimnieciski visizdevīgāko piedāvājumu **ūdensvada beztranšeju izbūves būvdarbiem** saskaņā ar Pasūtītāja izstrādāto Tehnisko specifikāciju (Nolikuma 2. pielikums).
   2. Tirgus izpētes identifikācijas Nr. SA 2019 10.
2. Pasūtītājs
   1. Pasūtītājs ir SIA „SALTAVOTS” reģ. Nr. 40103055793, Lakstīgalas iela 9B, Sigulda, Siguldas novads, LV-2150; e-pasta adrese: saltavots@saltavots.lv
   2. Kontaktpersonas, kuras pilnvarotas sniegt organizatoriska rakstura informāciju par:
      1. tirgus izpētes nolikumu - Silvija Zaharāne, tālrunis 67971729, e-pasts: [silvija.zaharane@saltavots.lv](mailto:silvija.zaharane@saltavots.lv);
      2. Tehnisko specifikāciju – Jānis Vīcieps, tālrunis 29195125, e-pasts: [lorupe@saltavots.lv](mailto:lorupe@saltavots.lv).
   3. Ne Pasūtītājs, ne iepirkuma komisija (turpmāk – komisija) neuzņemas nekādu atbildību par Pretendenta izmaksām piedāvājuma sagatavošanai un iesniegšanai neatkarīgi no tirgus izpētes rezultātiem.
3. Pretendents
   1. Par tirgus izpētes Pretendentu var būt jebkurš no šādiem piegādātājiem, kas piedāvā tirgū veikt būvdarbus, un, kas iesniedzis piedāvājumu tirgus izpētes nolikumā (turpmāk – Nolikums) noteiktajā kārtībā:
      1. fiziskā persona;
      2. juridiskā persona;
      3. personālsabiedrība (pilnsabiedrība vai komandītsabiedrība), kurai nav juridiskās personas statuss;
      4. piegādātāju apvienība (turpmāk – pretendents).
   2. Visiem Pretendentiem tirgus izpētē piemēro vienādus noteikumus.
   3. Ja piedāvājumu tirgus izpētei iesniedz piegādātāju apvienība, piedāvājumam jāpievieno visu apvienības dalībnieku parakstīta vienošanās par dalību tirgus izpētē, katram apvienības dalībniekam izpildei nododamo daļu (apjoms procentos no līgumcenas un apraksts) un pārstāvības tiesībām parakstīt un iesniegt piedāvājumu.
   4. Ja piegādātāju apvienību atzīst par tirgus izpētes uzvarētāju, tās dalībnieki pirms iepirkuma līguma noslēgšanas nodibina vai nu personālsabiedrību, vai arī noslēdz sabiedrības līgumu, iesniedzot Pasūtītājam sabiedrības līguma apliecinātu kopiju. Neizpildot šajā punktā minēto prasību, Pasūtītājs uzskatīs, ka piegādātāju apvienība ir atteikusies noslēgt iepirkuma līgumu.
4. Papildus informācijas saņemšana par tirgus izpēti
   1. Visi interesenti nolikumu var saņemt elektroniskā veidā SIA „SALTAVOTS” tīmekļvietnē [www.saltavots.lv](http://www.saltavots.lv) vai drukātā veidā vienas darbdienas laikā pēc attiecīgā pieprasījuma saņemšanas dienas, ja ir veikta Pasūtītāja rēķinā norādītā samaksa, kas atbilst Nolikuma kopijas pavairošanas un nosūtīšanas faktiskajiem izdevumiem.
   2. Visu informāciju par tirgus izpētes norisi, kā arī atbildes uz ieinteresēto piegādātāju jautājumiem komisija sniedz rakstiski.
   3. Ieinteresētais piegādātājs jautājumu par tirgus izpētes nolikumu uzdod rakstiskā veidā, nosūtot to pa pastu, e-pastu uz nolikuma 2.1.punktā norādīto adresi un/vai uz nolikuma 2.2.punktā norādīto kontaktpersonu e-pastu. Pasūtītājs vienas darbdienas laikā nosūta apstiprinājumu par e-pasta saņemšanu.
   4. Ja komisija no ieinteresētā piegādātāja saņem rakstisku jautājumu par tirgus izpētes norisi, atbildi tā sniedz rakstiskā veidā divu darbdienu laikā no jautājuma saņemšanas dienas, bet ne vēlāk kā divas darbdienas pirms piedāvājumu iesniegšanas termiņa beigām, ja jautājums ir saņemts savlaicīgi. Par jautājuma saņemšanas dienu uzskata pa pastu saņemtās vēstules reģistrācijas SIA „SALTAVOTS” lietvedībā datumu, datumu, kad vēstule personīgi iesniegta Pasūtītājam, bet pa elektronisko pastu saņemtajām vēstulēm – saņemšanas datumu, kas norādīts attiecīgajā tehniskajā līdzeklī.
   5. Komisija sniegto skaidrojumu kopā ar uzdoto jautājumu, bet, nenorādot jautājuma iesniedzēju, publicē SIA „SALTAVOTS” tīmekļvietnē [www.saltavots.lv](http://www.saltavots.lv). Ieinteresētā piegādātāja pienākums ir pastāvīgi sekot SIA „SALTAVOTS” tīmekļvietnē publicētajai informācijai un ievērtēt to savā piedāvājumā.

Komisija sniegto skaidrojumu nosūta jautājuma uzdevējam pa e-pastu.

1. Tirgus izpētes termiņi
   1. **Piedāvājumu iesniegšana notiek līdz 2019. gada 10. jūnijam plkst.10.00** Lakstīgalas ielā 9B, Siguldā, LV-2150, 12. kabinetā. Piedāvājumu atvēršanas procedūra notiek 2019. gada 10. jūnijā plkst.10.00 Lakstīgalas ielā 9B, Siguldā, LV-2150, 5. kabinetā.
2. Iepirkuma priekšmeta raksturojums
   1. Iepirkuma priekšmets ir **ūdensvada beztranšeju izbūves būvdarbi ar pasūtītāja materiāliem s**askaņā ar Pasūtītāja izstrādāto Tehnisko specifikāciju.
   2. Līguma izpildes laiks un vieta:
      1. **Līguma izpildes laiks ir 10 (desmit) kalendārās dienas no Līguma noslēgšanas dienas;**
      2. Līguma izpildes vieta – Stacijas, Allažu, R. Blaumaņa ielu posmi, Sigulda, Siguldas novads.
   3. Tehniskā specifikācija - Nolikuma 2. pielikumā.
3. Piedāvājuma iesniegšana tirgus izpētei
   1. Pretendents piedāvājumu iesniedz aizlīmētā aploksnē vai paketē (vienā vai vairākās), kura ir marķēta šādi:
      * + pasūtītāja adrese;
        + pretendenta nosaukums un juridiskā adrese;
        + šāda atzīme: Tirgus izpētei „Ūdensvada beztranšeju izbūves būvdarbi Stacijas, Allažu un R.Blaumaņa ielu posmos” (iepirkuma identifikācijas Nr. SA 2019 10). Neatvērt **līdz 2019. gada 10. jūnija plkst.10.00”.**
   2. Pretendents piedāvājumu iesniedz šādā adresē:

SIA „SALTAVOTS”

Lakstīgalas ielā 9B, Siguldā, Siguldas novadā, LV-2150.

* 1. Pretendents piedāvājumu iesniedz līdz **2019. gada 10. jūnijam plkst.10.00.** Pēc šī termiņa piedāvājumus nepieņem.
  2. Ja Pretendents nosūta piedāvājumu pa pastu, tas nodrošina piedāvājuma saņemšanu līdz nolikuma 7.3. punktā noteiktajam termiņam. Pēc norādītā termiņa pa pastu saņemtie piedāvājumi netiks pieņemti.
  3. Pretendents drīkst iesniegt tikai vienu piedāvājuma variantu.
  4. Pretendents piedāvājumu iesniedz:
     1. oriģinālu drukātā dokumenta veidā vienā eksemplārā, kur visi piedāvājuma dokumenti ir cauršūti vai cauraukloti, nostiprinot auklas galus un apliecinot lapu skaitu. Piedāvājums jānoformē tā, lai novērstu iespēju nomainīt lapas, nesabojājot nostiprinājumu;
  5. Pretendenta piedāvājuma sastāvā ir jāiekļauj Nolikuma 10. punktā norādītie dokumenti.
  6. Pretendents norāda tās piedāvājuma daļas, kuras satur komercnoslēpumu.
  7. Pretendenta piedāvājumu paraksta persona, kurai ir tiesības pārstāvēt pretendentu, vai tās pilnvarota persona. Pilnvara ir jāiesniedz kopā ar piedāvājumu un jāiesien vienā sējumā kopā ar pieteikumu.
  8. Pretendents piedāvājumu iesniedz latviešu valodā. Pretendents piedāvājumā var iesniegt dokumentu oriģinālus vai to atvasinājumus. Piedāvājumā iesniegtajiem dokumentiem – oriģināliem vai to kopijām, kuri ir citā valodā, Pretendents iesniedz arī to tulkojumu latviešu valodā, kura pareizību apliecina Pretendents. Pretendents ir tiesīgs visu piedāvājumā iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts.
  9. Pretendents jebkurā laikā līdz piedāvājumu iesniegšanas termiņa beigām var atsaukt vai grozīt savu piedāvājumu. Paziņojums par izmaiņām sagatavojams, marķējams un nosūtāms tāpat kā piedāvājuma oriģināls un ar norādi, ka tās ir sākotnējā piedāvājuma izmaiņas. Piedāvājuma atsaukšanai ir bezierunu raksturs un tā izslēdz tālāku līdzdalību tirgus izpētē.

1. Pretendenta kvalifikācijas prasības
   1. Lai pierādītu atbilstību Pretendenta kvalifikācijas prasībām, Pretendents drīkst balstīties uz citu personu (tai skaitā apakšuzņēmēju) iespējām, neatkarīgi no savstarpējo attiecību tiesiskā rakstura:
      1. šādā gadījumā Pretendents pieteikumā dalībai iepirkuma procedūrā (1. pielikums) norāda visas personas, uz kuru iespējām savas kvalifikācijas pierādīšanai tas balstās, un pierāda Pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos ar Pretendentu par sadarbību un/vai resursu nodošanu Pretendenta rīcībā konkrētā līguma izpildei. Apliecinājumus un vienošanās par sadarbību un/vai resursu nodošanu Pretendents var aizstāt ar jebkuriem cita veida dokumentiem, ar kuriem Pretendents spēj pierādīt, ka nepieciešamie resursi Pretendentam būs pieejami un tiks izmantoti līguma izpildes laikā, atkarībā no nodoto resursu veida. Iesniegtajiem dokumentiem (tai skaitā, apliecinājumiem vai vienošanās) jābūt pietiekamiem, lai pierādītu Pasūtītājam Pretendenta spēju izpildīt iepirkuma līgumu, kā arī to, ka visā līguma izpildes laikā Pretendents faktiski izmantos tā uzņēmēja resursus, uz kura iespējām tas balstās savas kvalifikācijas pierādīšanai;
      2. Pretendents var balstīties uz citu personu iespējām tikai tad, ja šīs personas veiks iepirkuma līgumā norādīto saistību izpildi.
   2. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi piegādātāju apvienības dalībnieki (ja piedāvājumu iesniedz piegādātāju apvienība), kā arī personas (t.sk. apakšuzņēmēji), uz kuras iespējām Pretendents balstās, lai apliecinātu, ka tā kvalifikācija atbilst tirgus izpētes dokumentos noteiktajām prasībām, kā arī apakšuzņēmēji, kura veicamo būvdarbu vērtība ir vismaz 10 (desmit) procenti no kopējās līguma vērtības, normatīvajos tiesību aktos noteiktajos gadījumos **ir reģistrēti Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs.**
   3. Pretendents, personālsabiedrības biedrs, piegādātāju apvienības dalībnieks (ja piedāvājumu iesniedz personālsabiedrība vai piegādātāju apvienība), apakšuzņēmējs, kura veicamo būvdarbu vērtība ir vismaz 10 (desmit) procenti no kopējās iepirkuma līguma vērtības, personas, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, kas veiks Darbus, kuru veikšanai ir nepieciešama reģistrācija Būvkomersantu reģistrā, **ir reģistrēts Būvkomersantu reģistrā vai attiecīgā profesionālā reģistrā ārvalstīs,** vai Pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citu līdzvērtīgu dokumentu izsniegšanu.
   4. Pretendenta piedāvātajam **būvdarbu vadītājam ir spēkā esošs būvprakses sertifikāts** ūdensapgādes un kanalizācijas būvdarbu vadīšanas jomā. Ārvalstu pretendenta darbu vadītāja kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai. Pretendents iesniedz apliecinājumu, ka tā piesaistītais ārvalstu speciālists ir tiesīgi sniegt konkrētos pakalpojumus, kā arī gadījumā, ja ar Pretendentu tiks noslēgts Līgums, tas ne vēlāk kā 10 (desmit) darbdienu laikā no Līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā.
2. Nosacījumi dalībai tirgus izpētē
   1. Pretendentu no dalības tirgus izpētē izslēdz šādos gadījumos:
      1. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem sabiedrisko pakalpojumu sniedzējs ņem vērā informāciju, kas ievietota Valsts ieņēmumu dienesta tīmekļvietnē pieejamajā parādnieku reģistrā. Ja nodokļu parādi pārsniedz 150 euro, komisija rīkojas saskaņā ar Sabiedrisko pakalpojumu sniedzēju iepirkumu likuma 48. panta septītās daļas un astotās daļas regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 48. panta devītajā daļā paredzēto;
      2. ir pasludināts Pretendenta maksātnespējas process, apturēta Pretendenta saimnieciskā darbība vai Pretendents tiek likvidēts.
   2. Komisija attiecībā uz Pretendentu, kuram būtu piešķiramas līguma slēgšanas tiesības, kā arī personu (t.sk. apakšuzņēmēju), uz kuras iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, ja nav publiski pieejama informācija, pieprasa iesniegt kompetentu institūciju izziņas, kas apliecina, ka Pretendentam un personai, uz kuras iespējām Pretendents balstās nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 48. panta devītajā daļā paredzēto.
   3. Kompetento institūciju izsniegtās izziņas un citus dokumentus, ko izsniedz Latvijas institūcijas, Sabiedrisko pakalpojumu sniedzējs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izziņas, ja tās izdotas ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
3. Iesniedzamie dokumenti
   1. **Pieteikums dalībai tirgus izpētē (1. pielikums).**
   2. Vienošanās atbilstoši Nolikuma 3.3. punkta prasībai (ja attiecināms uz Pretendentu).
   3. Dokuments, kas apliecina piedāvājuma dokumentus parakstījušās, kā arī kopijas, tulkojumus un piedāvājuma daļu caurauklojumus apliecinājušās personas tiesības pārstāvēt Pretendentu iepirkuma procedūras ietvaros. Ja dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgā personālsabiedrības biedra vai personu apvienības dalībnieka pilnvarota persona, jāiesniedz dokuments vai dokumenti, kas apliecina šīs personas tiesības pārstāvēt attiecīgo personālsabiedrības biedru vai personu apvienības dalībnieku iepirkuma procedūras ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.
   4. Apliecinājumu vai vienošanos par sadarbību un/vai resursu nodošanu vai jebkuru citu dokumentu atbilstoši nolikuma 8.1. punkta prasībai, ja Pretendents kvalifikācijas apliecināšanai balstās uz citām personām (ja attiecināms uz Pretendentu).
   5. Ārvalstīs reģistrēts Pretendents iesniedz komercreģistra vai līdzvērtīgas komercdarbību regulējošas iestādes ārvalstīs izdotas reģistrācijas apliecības vai izziņas kopiju. **Latvijā reģistrētiem pretendentiem nav jāiesniedz dokumenta kopija, kura pierāda reģistrāciju Uzņēmumu reģistrā, jo komisija pārbauda pretendenta reģistrācijas faktu Uzņēmumu reģistra tīmekļvietnē** [**www.ur.gov.lv**](http://www.ur.gov.lv)
   6. Ārvalstīs reģistrētam pretendentam ir jāiesniedz attiecīgajā ārvalstī izsniegtas licences vai cita dokumenta kopija, ja attiecīgās valsts, kurā reģistrēts pretendents, normatīvie akti tādu pieprasa, par komercdarbības veikšanu būvniecībā. **Latvijā reģistrētiem pretendentiem nav jāiesniedz dokumenta kopija, kura pierāda reģistrāciju Latvijas Republikas Būvkomersantu reģistrā, jo komisija pārbauda pretendenta tiesības veikt būvdarbus interneta tīmekļvietnē** [**https://bis.gov.lv**](https://bis.gov.lv)
   7. Ārvalstu būvdarbu vadītāja piesaistes gadījumā Pretendents iesniedz apliecinājumu, ka tā piesaistītais ārvalstu speciālists ir tiesīgi sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā 10 (desmit) darbdienu laikā no Līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā. Pasūtītājam būs jāiesniedz atzīšanas institūcijas izsniegta atļauja par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems. **Pretendenta piedāvātajam darbu vadītājam, kurš ir reģistrēts Latvijas Būvniecības informācijas sistēmā, nav jāiesniedz dokumenta kopija, kura apliecina Nolikuma 8.4. punkta prasības, jo komisija par atbilstību pārliecināsies interneta tīmekļvietnē** [**https://bis.gov.lv**](https://bis.gov.lv)
   8. **Tehniskais piedāvājums** saskaņā ar Nolikumam pievienoto veidni „Tehniskais piedāvājums” (3. pielikums).
   9. **Finanšu piedāvājums**

10.9.1. Finanšu piedāvājums saskaņā ar Nolikuma 4. pielikuma veidni.

10.9.2. **Finanšu piedāvājumā nav jāiekļauj materiālu izmaksas.**

10.9.3. Pretendents Finanšu piedāvājumā informāciju norāda *euro* bez pievienotās vērtības nodokļa ar precizitāti divas zīmes aiz komata.

* 1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai Nolikumā noteiktajām pretendentu atlases prasībām. Ja Pretendents izvēlējies iesniegt Eiropas vienoto iepirkuma procedūras dokumentu, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par katru tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents var Pasūtītājam iesniegt Eiropas vienoto iepirkuma dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza. Eiropas vienotais iepirkuma procedūras dokuments (ESPD) atrodas vietnē <https://ec.europa.eu/growth/tools-databases/espd/filter?lang=lv>. Ja Pretendents, kuram būtu piešķiramas iepirkuma līguma slēgšanas tiesības, ir iesniedzis ESPD kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datu bāzēs.

1. Piedāvājumu izvērtēšana
   1. Pēc piedāvājumu atvēršanas komisija slēgtās sēdēs veic piedāvājumu izvērtēšanu.
   2. Piedāvājumi, kuri neatbilst Nolikumā noteiktajām noformējuma prasībām tiek noraidīti, ja to neatbilstība Nolikumā noteiktajām noformējuma prasībām ir būtiska.
   3. Komisija pārbauda, vai Pretendenta pieteikums dalībai tirgus izpētē atbilst Nolikumā ietvertajai formai un saturam. Ja pieteikuma dalībai tirgus izpētē neatbilstība Nolikumā noteiktajām noformējuma prasībām ir būtiska, piedāvājums tiek noraidīts.
   4. Komisija veic Pretendentu kvalifikācijas atbilstības pārbaudi. Komisija ir tiesīga pieprasīt skaidrojumus, kuri ir nepieciešami kvalifikācijas prasību izvērtēšanai.
   5. Ja Pretendenta kvalifikācija neatbilst Nolikuma 8. punktā izvirzītajām prasībām, Pretendenta piedāvājums tiek noraidīts.
   6. Komisija pārbauda Tehniskā piedāvājuma atbilstību Nolikuma prasībām. Komisija var pieprasīt Pretendentu sniegt skaidrojumus par Tehniskajā piedāvājumā ietverto informāciju. Ja Pretendenta Tehniskais piedāvājums neatbilst Tehniskajā specifikācijā noteiktajām prasībām, Pretendenta piedāvājums tiek noraidīts.
   7. Komisija pārbauda, vai Finanšu piedāvājums atbilst Nolikumā noteiktajām prasībām, pārbauda vai nav aritmētisko vai pārrakstīšanās kļūdu, vai nav saņemts nepamatoti lēts piedāvājums, kā arī izvērtē un salīdzina piedāvātās līgumcenas.
   8. Par kļūdu labojumu komisija paziņo Pretendentam.
   9. Vērtējot Finanšu piedāvājumu, komisija ņem vērā labojumus.
   10. Ja komisijai Pretendenta piedāvājums šķiet nepamatoti lēts, komisija rīkojas saskaņā ar Sabiedrisko pakalpojumu iepirkuma likuma 59. pantu.
   11. Ja komisija konstatē, ka Pretendenta piedāvājums ir nepamatoti lēts, tas tiek noraidīts.
   12. Ja Finanšu piedāvājums neatbilst Nolikumā noteiktajām prasībām, Pretendenta piedāvājums tiek noraidīts.
   13. Vērtējot piedāvājumu, komisija ņems vērā cenu bez pievienotās vērtības nodokļa.
   14. Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā cenu.
   15. **Iepirkuma komisija izvēlas piedāvājumu ar viszemāko cenu, kas atbilst Nolikuma prasībām un nav atzīts par nepamatoti lētu.**
   16. Pirms lēmuma par līguma slēgšanas tiesību piešķiršanu, komisija pārbauda, vai attiecībā uz Pretendentu, kā arī personu (t.sk. apakšuzņēmēju), uz kuras iespējām tas balstījies, lai apliecinātu, ka tā kvalifikācija atbilst Nolikumā noteiktajām prasībām un kuram atbilstoši citām paziņojumā par līgumu un tirgus izpētes procedūras dokumentos noteiktajām prasībām un izraudzītajiem piedāvājuma izvēles kritērijiem, būtu piešķiramas līguma slēgšanas tiesības, nav attiecināmi Nolikuma 9. punktā minētie izslēgšanas nosacījumi.
   17. Ārvalstīs reģistrētam Pretendentam un personai (t.sk. apakšuzņēmējiem), uz kuras iespējām Pretendents balstās, Nolikuma 9.1.1. apakšpunkta nosacījumu pārbaudei pēc komisijas pieprasījuma jāiesniedz izziņas no tā reģistrācijas valsts iestādes, ka piedāvājuma iesniegšanas dienā vai dienā, kad pieņemts lēmums par iespējamu piegādes līguma slēgšanas tiesību piešķiršanu, nav nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro. Ja minētās izziņas netiek izdotas, tās aizstāj ar zvērestu vai, ja zvēresta došanu attiecīgās valsts normatīvie tiesību akti neparedz, ar paša Pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai tā reģistrācijas (pastāvīgās dzīvesvietas) valstī.
   18. Nolikuma 9.1.3. apakšpunkta nosacījumu pārbaudei, ja nav publiski pieejami dati, pēc komisijas pieprasījuma, Pretendents iesniedz kompetentu institūciju izziņas, kas apliecina, ka Pretendentam un personai, uz kuras iespējām Pretendents balstās (t.sk. apakšuzņēmējiem), nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 48. panta devītajā daļā paredzēto.
2. Būvdarbu līgums
   1. Pasūtītājs, pamatojoties uz Pretendenta piedāvājumu, ar izraudzīto Pretendentu slēdz būvdarbu līgumu atbilstoši līguma veidnei (5. pielikums).
3. Piedāvājumu atvēršanas sanāksme
   1. Piedāvājumu atvēršana notiek atklātā sanāksmē Nolikuma 5.1. punktā norādītajā vietā un laikā.
   2. Piedāvājumu noformējuma atbilstības, Pretendentu atlasi, tehnisko piedāvājumu atbilstības pārbaudi un piedāvājumu vērtēšanu komisija veic slēgtā sanāksmē.
4. Komisijas tiesības un pienākumi
   1. Komisija savas kompetences ietvaros pieņem lēmumus, kā arī veic citas darbības saskaņā ar Nolikumu.
   2. Komisijas pienākumi:
      1. izskatīt Pretendentu piedāvājumus atbilstoši Nolikumam;
      2. pieņemt lēmumu par tirgus izpētes rezultātiem;
      3. veikt citas normatīvajos aktos un Nolikumā paredzētās darbības.
   3. Komisijas tiesības:
      1. pieprasīt iesniegt rakstisku paskaidrojumu vai papildus informāciju par piedāvājumā ietverto informāciju. Šādu paskaidrojumu pieprasa tikai precizēšanas nolūkos, ja piedāvājumā ietvertā informācija ir nepilnīga vai neprecīza, un tas nedod Pretendentam tiesības jebkādā veidā mainīt savu piedāvājumu;
      2. pieaicināt komisijas darbā atzinumu došanai ekspertus ar padomdevēja tiesībām;
      3. pārliecināties par sniegtās informācijas patiesumu;
      4. labot aritmētiskās kļūdas Pretendentu Finanšu piedāvājumos;
      5. veikt citas darbības, kas izriet no Nolikuma;
      6. pieņemt lēmumu par līguma slēgšanas tiesību piešķiršanu ar saimnieciski visizdevīgākā piedāvājuma iesniedzēju vai pārtraukt tirgus izpēti, neizvēloties nevienu piedāvājumu, ja tam ir objektīvs pamatojums.
   4. Komisija papildus informācijas pieprasījumu Pretendentiem nosūta elektroniski uz Pretendenta pieteikumā norādīto e-pasta adresi.
5. Pretendenta tiesības un pienākumi
   1. Piedalīšanās tirgus izpētē ir Pretendenta brīvas gribas izpausme. Iesniedzot savu piedāvājumu dalībai tirgus izpētē, Pretendents visā pilnībā pieņem un ir gatavs pildīt visas Nolikuma prasības, kā arī likumdošanas aktos paredzētās normas. Ja Pretendenta piedāvājums vai tā daļa būs pretrunā ar Nolikumu, tā netiks akceptēta, un var būt par iemeslu piedāvājuma noraidīšanai.
   2. Pretendentam ir rūpīgi jāizskata un jārespektē visi norādījumi, formas, noteikumi un Tehniskās specifikācijas, kas iekļauti Nolikumā. Gadījumā, ja Pretendents konstatē pretrunas starp kādām Nolikuma daļām vai kāda no Nolikuma daļām viņam nav skaidra, Pretendentam ir jāprasa skaidrojums no komisijas.
   3. Pretendentam ir pilnībā jāsedz piedāvājuma sagatavošanas un iesniegšanas izmaksas.
6. pielikums

SIA „SALTAVOTS”

reģ. Nr. 40103055793

Adrese: Lakstīgalas iela 9B, Sigulda,

Siguldas novads, LV-2150

**PIETEIKUMS DALĪBAI TIRGUS IZPĒTĒ**

**„Ūdensvada beztranšeju izbūves būvdarbi Stacijas, Allažu un R.Blaumaņa ielu posmos”**

**id. Nr. SA 2019 10**

<Vietas nosaukums>, <gads>.gada <datums>.<mēnesis>

Iepazinušies ar SIA „SALTAVOTS”, reģ. Nr.: 40103055793, adrese: Lakstīgalas iela 9B, Sigulda, Siguldas novads (turpmāk – Pasūtītājs) organizētās tirgus izpētes **„Ūdensvada beztranšeju izbūves būvdarbi Stacijas, Allažu un R.Blaumaņa ielu posmos”, id. Nr. SA 2019 10,** nolikumu (turpmāk – nolikums), pieņemot visas nolikumā noteiktās prasības,

|  |  |
| --- | --- |
| Pretendenta nosaukums vai vārds, uzvārds (ja Pretendents ir fiziska persona) |  |
| Vienotais reģistrācijas numurs vai personas kods (ja Pretendents ir fiziska persona) |  |
| Juridiskā adrese |  |
| Biroja adrese |  |
| E-pasta adrese |  |
| Norādīt, vai Pretendents ir mazais vai vidējais uzņēmums[[1]](#footnote-1) |  |
| Kontaktpersona (vārds, uzvārds, amats, telefona Nr.) |  |
| Citas personas (juridisku personu gadījumā: uzņēmumu nosaukumi, **uz kuru iespējām kvalifikācijas pierādīšanai balstās Pretendents**, atbilstoši šī Nolikuma **8.1. punkta** prasībām), t.sk., par katru juridisku personu norādīt, vai tas ir mazais vai vidējais uzņēmums. Fizisku personu gadījumā: vārds uzvārds, personas kods) | *<Aizpilda, ja attiecināms uz Pretendentu>* |

piedāvājam veikt **ūdensvada beztranšejas izbūves būvdarbus Stacijas, Allažu un R.Blaumaņa ielu posmos** (turpmāk-Darbi) *\_\_\_\_\_\_\_\_\_\_\_\_\_\_\_\_\_\_\_\_\_\_\_\_< norādīt Darbu izpildes laiku kalendārajās dienās>* saskaņā ar Tehnisko specifikāciju par kopējo Līgumcenu:

|  |  |
| --- | --- |
| EUR bez PVN 21% (summa cipariem un vārdiem)  *<Norāda no Finanšu piedāvājuma >* |  |

Apstiprinām, ka piedāvājums ir spēkā **60 (sešdesmit) dienas** no piedāvājuma iesniegšanas dienas Pasūtītājam.

Ja tiksim atzīti par uzvarētāju apņemamies slēgt būvdarbu līgumu atbilstoši Nolikumā ietvertajiem līguma projektam, Nolikumā noteiktajiem termiņiem un iesniegtajam piedāvājumam. Iesniedzot piedāvājumu dalībai tirgus izpētē, mēs ievērojām visus šajā Nolikumā un normatīvajos aktos paredzētos noteikumus.

Apliecinām, ka esam iepazinušies ar Nolikumā norādītajiem Darbu veikšanas nosacījumiem un garantijas termiņu.

Ar šo mēs uzņemamies pilnu atbildību par iesniegto piedāvājumu, tajā ietverto informāciju, noformējumu, atbilstību Nolikuma prasībām. Visas iesniegtās dokumentu kopijas atbilst oriģinālam, sniegtā informācija un dati ir patiesi.

Neesam iesnieguši nepatiesu informāciju savas kvalifikācijas novērtēšanai.

Apliecinām, ka piedāvājums ir sagatavots neatkarīgi no citiem Pretendentiem un Pretendentam nav konkurenci ierobežojošas priekšrocības tirgus izpētē, jo tas vai ar to saistīta juridiskā persona nav bijusi iesaistīta tirgus izpētes sagatavošanā.

Esam informēti, ka iesniegtos personas datus apstrādās pārzinis – SIA „SALTAVOTS”, juridiskā adrese – Lakstīgalas iela 9B, Sigulda, Siguldas novads, LV-2150, pārziņa iepirkumu veikšanai. Papildu informāciju par minēto personas datu apstrādi var iegūt [www.saltavots.lv/](http://www.saltavots.lv/) Privātuma politika vai iepazīstoties ar to klātienē SIA „SALTAVOTS” klientu daļā.

Informācija, kas pēc Pretendenta domām ir uzskatāma par ierobežotas pieejamības informāciju, atrodas Pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lpp. un komercnoslēpumu saturoša informācija atrodas Pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_lpp.

Pretendenta pārstāvis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*amats, vārds uzvārds, paraksts*

Datums  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**2. pielikums**

Tirgus izpētes nolikumam

Id. Nr. SA 2019 10

**Tehniskā specifikācija**

**Tirgus izpēte**

**„Ūdensvada beztranšeju izbūves būvdarbi Stacijas, Allažu un R.Blaumaņa ielu posmos”**

identifikācijas Nr. SA 2019 10

1. **Vispārīga informācija**
   1. SIA „SALTAVOTS” būvprojekta „Maģistrāl**ā** ūdensvada izbūve Allažu un Stacijas ielu posmā” īstenošanai un ūdensvada pievadu izbūvei R.Blaumaņa ielas posmā ir nepieciešams piesaistīt apakšuzņēmēju ūdensvada beztranšeju izbūves būvdarbiem. Līdz ar to tiek veikta tirgus izpēte, lai noteiktu saimnieciski visizdevīgāko piedāvājumu **ūdensvada beztranšeju izbūves būvdarbiem** **Stacijas, Allažu un R.Blaumaņa ielu posmos** (turpmāk - Darbiem).
   2. Maģistrālāūdensvada izbūve Allažu un Stacijas ielu posmā ir jāveic saskaņā ar Tehniskās specifikācijas 1. pielikumā (pdf formātā) un 1A. pielikumā (dwg formātā) pievienoto plānu.
   3. Ūdensvada pievadu izbūve R.Blaumaņa ielas posmos jāveic saskaņā ar Tehniskās specifikācijas 2. pielikumā (pdf formātā) pievienoto plānu.
2. **Materiāli**
   1. Pasūtītājs 1 (vienas) darbdienas laikā pēc pieprasījuma saņemšanas no Izpildītāja par cauruļvadu nepieciešamību Darbu veikšanai, būvobjektā nodrošina nepieciešamos cauruļvadus.
3. **Tehnoloģiskie atrakumi**

3.1. Izpildītājs 2 (divu) darbdienu laikā pirms Darbu uzsākšanas Pasūtītājam objektā norāda vietas, kur Pasūtītājam ir nepieciešams veikt tehnoloģiskos atrakumus. Norāda tehnoloģisko atrakumu izmērus.

3.2. Pasūtītājs 1 (vienas) darbdienas laikā veic tehnoloģiskos atrakumus Izpildītāja norādītajās vietās, atbilstoši Izpildītāja norādītajiem tehnoloģisko atrakumu izmēriem.

1. **Drošība objektā**
   1. Pasūtītājs līdz Darbu pabeigšanai ar savām zīmēm, žogiem, barjerām un brīdinājuma gaismām nodrošina tehnoloģisko atrakumu nožogošanu.
   2. Izpildītājam jāievēro visi galvenie principi, kas noteikti Darba aizsardzības likumā, Ministru Kabineta noteikumos Nr.92 „Darba aizsardzības prasības, veicot būvdarbus”, kā arī visos citos nacionālajos noteikumos par veselību un drošību.
2. **Rakšanas atļauja, satiksmes organizācija un citas prasības Darbu veikšanas laikā**
   1. Rakšanas atļauju saņem Pasūtītājs.
   2. Satiksmes organizācijas shēmu izstrādā un saskaņo Pasūtītājs.
   3. Pasūtītājs Izpildītājam izsniedz rakšanas atļaujas un satiksmes organizācijas shēmas kopiju.
   4. Pasūtītājs saņem arī visas pārējās nepieciešamās atļaujas, kā arī sedz visas izmaksas, kas saistītas ar atļauju, atzinumu saņemšanu.
   5. Izpildītājam Darbu laikā jāievēro pašvaldības un valsts institūciju prasības, kas attiecas uz satiksmes organizēšanu un regulēšanu.
   6. Visā Darbu laikā jānodrošina neatliekamās palīdzības, ugunsdzēsēju piekļuve visiem īpašumiem.
3. **Darbu izpildes vietas un apkārtējās teritorijas tīrība**
   1. Izpildītājs Darbu veikšanas laikā ir atbildīgs par atbilstošu Darbu izpildes vietas uzturēšanu un apkopšanu un aizvāks no Būvlaukuma būvgružus un citus atkritumus, tiklīdz tie radīsies.
   2. Izpildītājam Finanšu piedāvājumā jāparedz un jāuzņemas atbildība par saviem līdzekļiem atjaunot Darbu veikšanas laikā segumu bojājumus (zālājs, gājēju celiņu, ielu, segums), ja tādi veidojas. Segumu atjaunošanas neattiecas uz tehnoloģisko atrakumu vietām.
4. **Esošās būves un komunikācijas**
   1. Izpildītājam jāievēro LR spēkā esošajos normatīvos aktos paredzētie komunikāciju aizsardzības pasākumi un atļaujas darbam šo komunikāciju tiešā tuvumā.
   2. Pasūtītājs izsauc komunikāciju turētāju pārstāvjus komunikāciju uzrādīšanai. Pasūtītājs veic uzrādīto komunikāciju šurfēšanu, ja to pieprasa komunikāciju turētājs.
   3. Ja Darbu laikā tiek bojātas SIA „SALTAVOTS” vai citas komunikācijas, kas ir atšurfētas un uzrādītas Izpildītājam, tad Izpildītājs par saviem līdzekļiem pilnā apjomā sedz nodarīto bojājumu apmaksu atbilstoši piestādītajiem rēķiniem.
5. **Darbu veikšanas dokumentācija**
   1. Veiktos darbus Pasūtītāja atbildīgais būvdarbu vadītājs dokumentē būvdarbu žurnālā.
   2. Darbi izpildi apliecina urbšanas (horizontālā vadāmā urbšanas un bezkanālu cauruļvadu ieguldīšana) protokoli, izpildmērījumi. Izpildmērījumus pasūta un apmaksā Pasūtītājs.
6. **Finanšu piedāvājumā iekļaujamās izmaksas**
   1. Pretendentam jānodrošina un Finanšu piedāvājuma izmaksās bez būvdarbu tiešajām izmaksām jāiekļauj:
   2. visu Tehniskajā specifikācijā norādīto prasību nodrošināšanas izmaksas;
   3. civiltiesiskās atbildības obligātās apdrošināšanas, darbu vadītāja profesionālā civiltiesiskās atbildības apdrošināšanas izmaksas.

**10**. **Darbu garantijas termiņš**

10.1. 3 (trīs) gadi no Darbu nodošanas – pieņemšanas akta parakstīšanas.

**11. Veicamo Darbu apjomi**

11.1. Maģistrālā ūdensvada izbūve Allažu un Stacijas ielu posmā: PE caurules ar OD 110, PN 10, izbūves garums **290,75 m**, iebūves dziļumu līdz 2 m.

11.2. Ūdensvada pievadu izbūve R.Blaumaņa ielas posmos: PE caurules ar OD 32, PN 10, izbūves garums **81,7 m**, iebūves dziļumu līdz 2 m.

11.3. Apmaksai izpildīto Darbu apjomi tiks noteikti pēc izpildmējumiem, kurus pasūta un apmaksā Pasūtītājs.

3. pielikums

Tirgus izpētes nolikumam

Id. Nr. SA 2019 10

**Tehniskais piedāvājums**

**Tirgus izpēte**

**„Ūdensvada beztranšeju izbūves būvdarbi Stacijas, Allažu un R.Blaumaņa ielu posmos”**

identifikācijas Nr. SA 2019 10

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

*(vietas nosaukums) ( datums)*

1. Būvdarbu vadītājs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_<norāda vārdu, uzvārdu>.

3. Darbu izpildes kalendārais grafiks, izmantojot sekojošo veidni:

|  |  |  |
| --- | --- | --- |
| Nr.p.k. | Vieta | Izpildes laiks pēc Līguma parakstīšanas **kalendārajās dienās**\* |
| 1 | Allažu – Stacijas ielu posmi |  |
| 2 | R. Blaumaņa ielas posmi |  |

\*- norāda nepieciešamo kalendāro dienu skaitu, piemēram 4

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(pretendenta nosaukums)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(amatpersonas vārds, uzvārds \_\_\_\_\_\_\_\_\_\_\_\_\_\_\_\_\_\_\_\_*

*(paraksts)*

4. pielikums

Tirgus izpētes nolikumam

Id. Nr. SA 2019 10

|  |  |  |  |  |  |
| --- | --- | --- | --- | --- | --- |
| **Finanšu piedāvājums**  Skatīt pielikumu excel formātā | | | | | |
|  | | | | | |
|  |  |  |  |  |  |

5. pielikums

Tirgus izpētes nolikumam

Id. Nr. SA 2019 10

Būvdarbu iepirkuma līgums Nr .

Siguldas novada Siguldā 2019. gada \_\_\_. \_\_\_\_\_\_\_\_\_\_\_\_\_

**SIA „SALTAVOTS”**, reģistrācijas Nr. 40103055793, juridiskā adrese: Lakstīgalas iela 9B, Sigulda, Siguldas novads, LV – 2150, kuru uz statūtu pamata pārstāv valdes loceklis **Guntars Dambenieks** (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** reģistrācijas Nr. \_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,kuru pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_pārstāv\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(turpmāk - Izpildītājs),no otras puses, bet abas kopā un katra atsevišķi turpmāk – Puses,

Saskaņā ar SIA „SALTAVOTS” tirgus izpētes „Ūdensvada beztranšeju izbūves būvdarbi Stacijas, Allažu un R.Blaumaņa ielu posmos”, identifikācijas Nr. SA 2019 10 (turpmāk – Tirgus izpēte), rezultātiem un Izpildītāja iesniegto piedāvājumu Tirgus izpētei, noslēdz šādu līgumu (turpmāk - Līgums):

1. **Līguma priekšmets**
   1. Pasūtītājs uzdod un Izpildītājs apņemas, **ar Pasūtītāja materiāliem** veikt ūdensvada izbūvi ar beztranšejas metodi (turpmāk – Darbs) Stacijas, Allažu, R. Blaumaņa ielu posmos Siguldā Līgumā noteiktajā laikā saskaņā ar Tehnisko specifikāciju, Izpildītāja iesniegto piedāvājumu un normatīvajiem aktiem.
2. **Norēķinu kārtība**
   1. Līgumcena, kuru Pasūtītājs samaksā Izpildītājam, par šajā Līgumā noteikto darbu veikšanu ir EUR \_\_\_\_\_\_\_\_\_\_\_\_\_\_\_(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *euro* un \_\_\_\_\_\_\_ centi) bez pievienotās vērtības nodokļa (turpmāk – PVN).
   2. Saskaņā ar Pievienotās vērtības nodokļa likuma 142. pantu pievienotās vērtības nodoklim ir nodokļa apgrieztā maksāšana.
   3. Papildus Līgumcenai Pasūtītājs var veikt samaksu, neveicot jaunu iepirkumu, tikai tādu papildu darbu izmaksu segšanai, kas jau sākotnēji tika iekļauti Finanšu piedāvājuma lokālajā tāmē un par ko tika rīkota Tirgus izpēte, bet, kuru apjoms ir palielinājies, par izmaksu pamatu, ņemot Finanšu piedāvājumā norādīto vienību izcenojumus, ja tos konkrētam gadījumam iespējams piemērot, un par ko Pusēm ir jānoslēdz Vienošanās. Maksimālais pieļaujamais Līgumcenas palielinājums ir līdz 10% no Līgumcenas.
   4. Visi maksājumi tiek veikti ar pārskaitījumu 15 (piecpadsmit) kalendāro dienu laikā, kad Pasūtītājs ir saņēmis pareizi sagatavotus samaksas dokumentus (akceptēts Darbu izpildes akts, rēķins) un Puses parakstījušas Darbu pieņemšanas - nodošanas aktu. Apmaksa Izpildītājam notiek ar pārskaitījumu uz Izpildītājs norādīto norēķina kontu, ievērojot Līguma noteikumus.
   5. Tikai akceptētais Darbu izpildes akts par izpildīto Darbu (turpmāk - Akts) un Pušu parakstīts Darbu pieņemšanas - nodošanas akts ir pamats rēķina iesniegšanai.
   6. Būvuzraugs un Pasūtītājs 3 (trīs) darbdienu laikā, kad ir saņēmis Aktu, to apstiprina vai kopā ar rīkojumu par veicamajiem labojumiem un/ vai nepilnībām atdod Izpildītājam.
   7. Apmaksas termiņa nokavēšanas gadījumā Pasūtītājs maksā līgumsodu Izpildītājam 0,1% apmērā no neapmaksātās summas par katru nokavēto dienu, bet ne vairāk kā 10% no Līgumcenas.
3. **Pasūtītāja tiesības un pienākumi**
   1. Nodot Izpildītājam Pasūtītāja rīcībā esošo Līguma izpildei nepieciešamo dokumentāciju.
   2. Nodrošināt Izpildītāju ar darba vietu un materiāliem Tehniskajā specifikācijā noteiktajā kartībā un termiņā.
   3. Nodrošināt tehnoloģiskos atrakumus Tehniskajā specifikācijā noteiktajā kārtībā un termiņā.
   4. Līdz Darbu pabeigšanai nodrošināt ar savām zīmēm, žogiem, barjerām un brīdinājuma gaismām tehnoloģisko atrakumu nožogošanu.
   5. Norēķināties ar Izpildītāju par padarītajiem darbiem Līgumā noteiktajā kārtībā.
   6. Pasūtītājs pasūta un apmaksā izpildmērījuma izgatavošanu.

**4. Izpildītāja tiesības un pienākumi**

* 1. Kvalitatīvi un savlaicīgi veikt Darbus.
  2. Darbus veikt patstāvīgi, ar saviem, darbarīkiem, ierīcēm (mehānismiem un instrumentiem) un izmantojot savas profesionālās iemaņas.
  3. Ievērot spēkā esošos normatīvos aktus, kas reglamentē uz Līguma pamata uzdoto Darbu veikšanu, kā arī Pasūtītāja ieteikumus un norādījumus, ja tie nav pretrunā ar Līguma noteikumiem.
  4. Garantēt darba drošības pasākumu veikšanu, ko paredz spēkā esošie normatīvie akti un instrukcijas, kas saistīti ar Izpildītāja darbību objektā.
  5. Garantēt vides aizsardzības pasākumu veikšanu, kas saistīti ar Darbiem objektā.
  6. Izpildīt būvdarbus Līgumā paredzētajā termiņā saskaņā ar spēkā esošiem normatīviem aktiem.
  7. Garantēt 3 (trīs) gadu garantiju izpildītajiem Darbiem.

**5. Līguma izpildes termiņš**

* 1. Darbu izpildes termiņš ir 10 (desmit) kalendārās dienas no Līguma parakstīšanas dienas.
  2. Izpildītājam ir tiesības saņemt Darbu pabeigšanas laika pagarinājumu:
     1. ja Pasūtītājs tehniskajā specifikācijā noteiktajā termiņā nenodrošina Izpildītāju ar materiāliem, kuri nepieciešami Darbu veikšanai;
     2. ja Pasūtītājs nenodrošina tehnoloģiskos atrakumus Tehniskajā specifikācijā noteiktajā termiņā;
     3. citu objektīvi pamatotu apstākļu rezultātā, kuri atrodas ārpus Izpildītāja kontroles un kuri būtiski traucē Darbu savlaicīgu izpildi.

**5.3.** Ja Izpildītājs ir pārsniedzis Līguma 5.1. punktā noteikto Darbu izpildes termiņu un kavējums ir ilgāks par 5 (piecām) dienām, Pasūtītājs ir tiesīgs piemērot Izpildītājam līgumsodu 0,1 % apmērā no neizpildīto Darbu summas par katru nokavēto dienu, sākot no sestās nokavējuma dienas, bet ne vairāk kā 10% no Līgumcenas.

**6. Darbu pieņemšanas un nodošanas kārtība**

* 1. Darbu galīgā nodošana tiek noformēta ar Darbu pieņemšanas – nodošanas aktu, parakstot to abu Pušu pārstāvjiem.

**7. Pārējie noteikumi**

* 1. Ja viena no līgumslēdzēju Pusēm nepilda Līgumā paredzētās saistības, tad otra Puse ir tiesīga Līgumu lauzt, brīdinot par to otru Pusi divas nedēļas iepriekš.
  2. Visus strīdus, kas rodas Līguma darbības laikā, puses risina vispirms sarunu ceļā, bet nevienošanās gadījumā - likumā paredzētajā kārtībā.
  3. Līgums stājas spēkā pēc tā abpusējas parakstīšanas un ir spēkā līdz Pušu saistību pilnīgai izpildei.
  4. Izmaksu aprēķini un savstarpējās vienošanās (ja tādi radīsies) ir Līguma neatņemama sastāvdaļa.
  5. Līgums sastādīts divos eksemplāros latviešu valodā, no kuriem viens glabājas pie Pasūtītāja, otrs – pie Izpildītāja.

**8. Līguma kontaktpersonas**

**8.1.** Pasūtītājs par kontaktpersonu Līguma izpildes laikā nozīmē <>, tālrunis <>, e-pasta adrese: <>.

**8.2.** Izpildītājs par kontaktpersonu Līguma izpildes laikā nozīmē <>, tālrunis <>, e-pasta adrese: <>.

**8.3.** Pušu kontaktpersonas ir tiesības Līguma darbības laikā risināt organizatoriskos jautājumus, kas saistīti ar Līguma izpildi.

**8.4.** Kontaktpersonas kontaktējoties izmanto Līguma 8.1. un 982.punktā minētos rekvizītus (tālruņu numurus, e-pasta adreses**).**

**8.5.** Kontaktpersonām nav tiesību veikt labojumus vai izdarīt grozījumus šajā Līgumā vai tā pielikumos.

**9. Personas datu aizsardzība**

**9.1.** Ja Līguma un ar to saistīto pienākumu izpildes gaitā Pušu rīcībā nonāk informācija, kas saistīta ar konkrētām fiziskām personām (turpmāk - Personas dati), Puses apņemas:

**9.1.1.** nodrošināt datu konfidencialitāti un datus izmantot tikai Līgumā noteikto pienākumu pildīšanai un mērķu sasniegšanai;

**9.1.2.** bez otras Puses rakstiskas piekrišanas šos datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Puses informē viena otru**.**

**9.2.** Puses informē viena otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Pusēm vairs nav tiesiska pamata apstrādāt šos datus. Puse, kas nodod personas datus, ir atbildīga par datu precizitāti un tiesiskā pamata noteikšanu datu apstrādei.

**9.3.** Pēc Līguma saistību izpildes Izpildītājs dzēš tā rīcībā esošos Personas datus vai, ja tam ir tiesisks pamats, uzglabā tos tikai normatīvajos aktos paredzēto laika periodu.

**9.4.** Apstrādājot datus, Pusēm ir pienākums ievērot Latvijas Republikā spēkā esošo normatīvo aktu prasības. Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.

**10. Līguma pielikumi**

1. pielikums - Tirgus izpētes „Ūdensvada beztranšeju izbūves būvdarbi Stacijas, Allažu un R. Blaumaņa ielu posmos”, Nr. SA 2019 10, nolikuma Tehniskā specifikācija

2. pielikums – Izpildītāja iesniegtā piedāvājuma kopija;

3. pielikums - *Sarakste tirgus izpētes laikā, ja attiecināms.*

|  |  |  |
| --- | --- | --- |
|  |  |  |

**11. Pušu rekvizīti**

|  |  |
| --- | --- |
| **Pasūtītājs**  **SIA “SALTAVOTS”**  Reģ. Nr. 40103055793  PVN kods: LV 40103055793  Lakstīgalas iela 9B, Sigulda, LV-2150  AS “SEB banka”  Bankas kods UNLALV2X  Konta Nr.LV15UNLA 0027800508704  SIA “SALTAVOTS” valdes loceklis  Guntars Dambenieks  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(paraksts)* | **Izpildītājs**  **\_\_\_\_\_\_\_\_\_\_\_\_\_\_\_\_\_\_\_\_\_\_\_**  *(paraksts)* |

1. Skaidrojums par mazajiem un vidējiem uzņēmumiem Iepirkumu uzraudzības biroja tīmekļvietnē internetā (Iepirkumu veicējiem→Iepirkumu vadlīnijas→Skaidrojumi un ieteikumi): https://www.iub.gov.lv/sites/default/files/upload/skaidrojums\_mazajie\_videjie\_uzn.pdf [↑](#footnote-ref-1)